EkBass/fiwiki-20250220-pages-articles huggingface dataset:
Tony Melville

Anthony "Tony" Robin Melville (16. toukokuuta 1952 Liverpool, Iso-Britannia) on suomalais-brittiläinen lehtori, joka tunnetaan myös televisio-ohjelmista Tonyn bistro, Tonyn matkaeväät - Irlanti, sekä Tarinoita Suomesta. Melville on asunut Suomessa vuodesta 1975 ja hän on Suomen kansalainen. Hän on toiminut englannin kielen lehtorina Jyväskylän yliopistossa vuodesta 1979. Melville on toiminut SDP:n edustajana Jyväskylän kaupunginvaltuustossa 1997-2008, varavaltuutettuna 2009–2013 ja uudelleen valtuustossa vuodesta 2013 lähtien. Hän ollut mukana lukuisissa muissakin paikallisissa luottamustoimissa. Hänet valittiin kaupunginvaltuustoon myös vuoden 2017 kuntavaaleissa. Tony Melville valittiin Keski-Suomen sairaanhoitopiirin hallituksen puheenjohtajaksi kaudelle 2021-2022 Keski-Suomen sairaanhoitopiirin kokouksessa 21. syyskuuta 2021. ==Televisio- ja radio-ohjelmia== * Radio Keski-Suomi; englanninkielisten rallilähetysten kommentaattori (vuodesta 1992) * Lievä Kuume (YLE TV2 1993) * Tonyn bistro (12 osaa, TV2 1995), juontaja, osatuottaja * Tonyn matkaeväät - Irlanti (2 osaa, YLE 1996), juontaja, osatuottaja * Tarinoita Suomesta (19 osaa, MTV 2003), toimittaja == Lähteet == == Aiheesta muualla == * Melvillen kotisivut Luokka:Suomalaiset opettajat Luokka:Suomalaiset radiotoimittajat Luokka:Suomalaiset televisiojuontajat Luokka:Suomen Sosialidemokraattisen Puolueen poliitikot Luokka:Jyväskylän kaupunginvaltuutetut Luokka:Suomen britit Luokka:Vuonna 1952 syntyneet Luokka:Elävät henkilöt Luokka:Keski-Suomen aluevaltuutetut
Rock On (Mudin albumi)

Rock On on brittiläisen Mud-yhtyeen vuonna 1978 julkaistu viides studioalbumi, ja samalla ensimmäinen, jonka julkaisi RCA Records. Albumi oli muusikillisesti paria edeltäjäänsä kaupallisempi ja eräänlainen sekoitus yhtyeen vanhaa ja silloista tyyliä. Albumi on yhtyeen ensimmäinen, jonka tuottamiseen on osallistunut useampi kuin yksi henkilö. Levyllä vierailee kosketinsoittaja Brian Tatum. Vuonna 2009 albumi julkaistiin CD-levynä yhdessä As You Like It -levyn kanssa. == Kappaleet == *Orkesterisovitukset Brian Rodgers #Burn on Marlon (Stiles/Davis) #Let Me Get (Close to You) (Stiles/Davis) #Walk Right Back (Curtis) #Who You Gonna Love (Stiles/Davis) #Slow Talking Boy (Davis/Kongas/Leroy) #Careless Love (trad, sovittanut Mud) #Drift Away (Williams) #Gotta Good Reason (Stiles/Davis) #Too Much of Nothing (Stiles/Davis) #Cut Across Shorty (Walker/Wilkin) == Kokoonpano == *Les Gray – laulu *Rob Davis – kitara *Ray Stiles – bassokitara *Dave Mount – rummut == Arvostelut == *Allmusic: == Lähteet == Luokka:Mudin albumit Luokka:Vuoden 1978 albumit
The House of the Rising Sun

The House of the Rising Sun on kansanlaulu Yhdysvalloista. Se tunnetaan myös nimillä House of Rising Sun ja Rising Sun Blues, ja sen ovat levyttäneet Josh White, Joan Baez, Bob Dylan ja The Animals. Kappaleen menestynein versio oli englantilaisen rockyhtye The Animalsin tekemä rocksovitus vuonna 1964. Tämä kappale oli hitti Yhdistyneessä kuningaskunnassa, Yhdysvalloissa, Ruotsissa, Suomessa ja Kanadassa. == Lähteet == Luokka:Yhdysvaltalaiset kansanlaulut Luokka:Billboard Hot 100 -listan ykköset
Moonrise Kingdom

Moonrise Kingdom on vuonna 2012 ensi-iltansa saanut Wes Andersonin ohjaama draamakomedia, jonka ovat käsikirjoittaneet Anderson ja Roman Coppola. 1960-luvun Uudesta Englannista kertovan elokuvan pääosia, karkumatkalle lähteviä 12-vuotiaita rakastavaisia esittävät Jared Gilman ja Kara Hayward. Aikuisrooleissa näyttelevät muun muassa Bruce Willis, Edward Norton, Tilda Swinton, Frances McDormand ja Bill Murray. Elokuvan ensiesitys oli Cannesin 65. elokuvajuhlilla 16. toukokuuta 2012. Vuonna 2016 Moonrise Kingdom äänestettiin BBC:n kyselyssä vuosisadan sadan parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016. ==Lähteet== == Aiheesta muualla == * * *Moonrise Kingdom Yle Teema 14.4.2016 Luokka:Vuoden 2012 yhdysvaltalaiset elokuvat Luokka:Wes Andersonin ohjaamat elokuvat Luokka:Yhdysvaltalaiset draamakomediaelokuvat Luokka:Elokuvat orvoista
Vesipäät

Vesipäät (engl. The Stupids) on vuonna 1996 julkaistu seikkailukomedia, joka perustuu Harry Allardin ja James Marshallin samannimiseen lastenkirjasarjaan. Elokuvan pääosia esittävät muun muassa Tom Arnold, Jessica Lundy, Bug Hall, Alex McKenna, Mark Metcalf, Matt Keeslar, Scott Kraft, Victor Ertmanis, Earl Williams, George Chiang ja Max Landis. Elokuvan on ohjannut John Landis. Elokuva oli valtava taloudellinen floppi ja voitti Razzie-palkinnon huonoimmasta miespääosasta. == Aiheesta muualla == * * * Luokka:Yhdysvaltalaiset komediaelokuvat Luokka:Vuoden 1996 yhdysvaltalaiset elokuvat Luokka:Lastenkirjoihin perustuvat elokuvat Luokka:John Landisin ohjaamat elokuvat
Jaakko Kangas

Jaakko Kangas (s. 1981Jaakko Kangas. Elonet. Viitattu 15.9.2015.) on suomalainen ohjaaja, kuvaaja ja käsikirjoittaja. Kankaan ohjaamia televisio- ohjelmia ovat muun muassa Pelimies (2016–2017), YleLeaks (2011–2016) ja Miitta-täti (2009–2011). ==Ohjaukset== * Ufarsin eli planetaarisen erämaan ammottava tyhjyys (2003) * The Battle (2004) * YleExtra Live - Pipefest (2006) * PMMP - Kuulkaas live! (2008) * Valoa kansalle - Tuomari Nurmio (2010) * Miitta-täti (2009–2011) * Leenan tyylitiimi (2011) * Kiinteistökuningatar Kaisa (2011) * YleLeaks (2011-2016) * Nykäsen Matti (2012) * Neljän tähden illallinen (2012) * Farmi (2014) * Kaisa ja luksuskodit (2015) * Exiä rannalla (jälkituotanto) (2016) * Korpijengi (2016) * Pelimies (2016-2017) * Tuurin kyläkauppias (2017) * Verohallinto - Aina Inkeri Ankeinen -spotit (2017) * Tulevaisuuden työpaikat - Coxa (2017) * Metsähaaste (2017) * Mestareiden mestari (2017) * Ironman Lahti (2018) * Maajussille Morsian (2018) *Tupla Space Expedition (2018) *Villi kortti (2019) * Digihuijatut (2019) *Huuma (2019) *Astronauts (2019) *Maajussille morsian maailmalla (2021) *Viisi miestä viikossa (2021) *Kenen kotona? (2022) *Lego Masters Suomi (2022) *Grand Designs – unelma-asunnot (2022-2023) *Maajussille morsian maailmalla (2023) *Masked Singer Suomi (2024) ==Kuvaajana== *Krisse Road Show (2007) * Epäkorrektia Tuomas Enbuske (2008–2009) * Suomi myytävänä (2009) *Miitta-täti (2009–2011) * Korkeasaari (2008) *Neljän tähden illallinen (2010) *Tuomas Enbuske – Sivistyksen käsikirja (2011) *Tuuri (2011) *Kiinteistökuningatar Kaisa (2011) *Märät säpikkäät (2012) *Nykäsen Matti (2012) * Haapasalo Goes America (2014) * Kaikkien aikojen kosinta (2014) * Tuurin kyläkauppias (2016) * Exiä rannalla (2016) * Pelimies (2016-2017) * Putous (2017-2018) * Verohallinto - Aina Inkeri Ankeinen -spotit (2017) * Tulevaisuuden työpaikat - Coxa (2017) * Punk’d Suomi (2017) *Villi kortti (2019) *Grand Designs – unelma-asunnot (2022-2023) ==Käsikirjoittajana== *Ufarsin eli planetaarisen erämaan ammottava tyhjyys (2003) *The Battle (2004) *Kiinteistökuningatar Kaisa (2011) *Grand Designs – unelma-asunnot (2022-2023) ==Lähteet== * * Yle Elävä arkisto: Asa: Roihuvuori ja Punainen tiili. Yle. === Viitteet === Luokka:Suomalaiset käsikirjoittajat Luokka:Vuonna 1981 syntyneet Luokka:Elävät henkilöt
Lutherin kirkko (Lahti)

Lutherin kirkko on Lahdessa sijaitseva Suomen luterilaisen evankeliumiyhdistyksen (SLEY) omistama kirkkorakennus. Se sijaitsee osoitteessa Vuorikatu 37. Rakennus on rakennettu vuonna 1937, ja se oli vuosina 1977–2015 Lahden vanhin kirkkorakennus. == Historia == Samalla paikalla sijaitsi jo ensimmäinen, vuonna 1917 rakennutettu rukoushuone, jolle Evankeliumiyhdistyksen Lahden nuorisoliitto oli hankkinut tontin. Vuonna 1936 tehtiin päätös uuden rukoushuoneen rakentamisesta ja sen peruskivi muurattiin keväällä 1936. Tapahtumaa olivat juhlistamassa Sleyn toiminnanjohtaja K. V. Tamminen ja yhdistyksen johtokunnan puheenjohtaja Julius Engström, Hollolan kirkkoherra. Tampereen piispa Aleksi Lehtonen vihki rakennuksen rukoushuoneeksi kynttilänpäivänä 5. helmikuuta 1937. Sotavuosina seurakunnan toiminta siirtyi monilta osin pommitusten pelossa keskustan puukirkosta Sleyn rukoushuoneelle. Piispa Eelis Gulin vihki rukoushuoneen Lutherin kirkoksi piispantarkastuksen yhteydessä vuonna 1953. Siitä lähtien kirkossa on ollut säännöllisesti Sleyn omaa jumalanpalvelustoimintaa. Kirkko sai vuonna 1956 Tauno Äikään suunnittelemat urut. Kirkosta tuli Lahden vanhin kirkkorakennus, kun Keski-Lahden puukirkko purettiin 1970-luvulla. Lahden ja Nastolan kuntaliitoksen myötä 2016 vanhimmaksi kirkkorakennukseksi tuli Nastolan kirkko. == Nykyinen toiminta == Kirkossa on nykyään jumalanpalvelus joka sunnuntai. Jumalanpalveluksen aikana pidetään pyhäkoulua lapsille. Lisäksi arkipäivinä siellä toimii useita raamattupiirejä ja muita piirejä. Viisisataapaikkaisen kirkon kävijämäärä on ollut kasvussa, kävijöiden ikäjakauman ollessa laaja ja sisältäessä myös lapsiperheitä. Myös herätysliiketaustaltaan kävijöiden taustat vaihtelevat. == Lähteet == == Aiheesta muualla == *Lahden Lutherin kirkon kotisivut Luokka:Lahden kirkkorakennukset Luokka:Evankelisuus Luokka:Suomen kivikirkot
Robert Biedroń

Robert Biedroń (s. 13. huhtikuuta 1976) on puolalainen seksuaalivähemmistöjen oikeuksia ajava aktivisti ja poliitikko. Hän toimi aiemmin Puolan tasavallan sosiaalidemokratiassa ja Demokraattisen vasemmiston liitossa. Nykyisin hän kuuluu Palikotin liikkeeseen. Hän on toiminut Kampanjan homofobiaa vastaan johdossa. Hän on politiikan tutkimuksen tohtori (2011). Biedroń oli Demokraattisen vasemmiston liiton riveistä ehdokkaana Sejmiin epäonnistuneesti vuonna 2005 ja Olsztynin paikalliskokoukseen onnistuneesti vuonna 2006. Vuonna 2010 Biedrońia syytettiin poliisin pahoinpitelemisestä Varsovassa. Puolan lokakuun 2011 parlamenttivaaleissa hänet valittiin Palikotin liikkeen ehdokkaana Sejmiin. Hän sai 16 919 ääntä Gdynian vaalipiirissä. Hän on Sejmin ensimmäinen avoimesti homoseksuaalinen jäsen. Hänen elämänkumppaninsa on Krzysztof Śmiszek. == Palkinnot == *The Rainbow Laurel (2000)https://www.rmf24.pl/fakty/news-teczowy-laur,nId,115126#crp_state=1/ *'Sateenkaarimies'-titteli (2004)https://archive.fo/LzyK/ *Puolan parlamentin toimittajien keskuudessa toteutetun Polityka-viikkolehden 10 parhaan kansanedustajan rankingissa kunnianosoitus ahkeruudesta, kulttuurista ja panoksesta oikeusvaliokunnan työhön (2014)https://www.polityka.pl/tygodnikpolityka/kraj/1592275,1,biedron- kaminski-olejniczak-kogo-jeszcze-wyroznilismy-za-dobre-poslowanie.read/ *Radio Tok FM:n Anna Laszuk -palkinto (2015)https://wiadomosci.gazeta.pl/wiadomosci/7,114871,17688447,robert- biedron-laureatem-nagrody-radia-tok-fm.html#Czolka3Img/ *Naisten kongressin moninaisuuspalkinto (2016)https://www.kongreskobiet.pl/viii-kongres-kobiet/ *Kahdeksas sija Newsweekin parhaiden kaupunginjohtajien rankingissa (2016)https://businessinsider.com.pl/wiadomosci/ranking-prezydentow- miast-2017-newsweek/7pxr3r9/ *Ranskan kansallinen ansioristi (2016)https://pl.ambafrance.org/Ceremonie-de-remise-de-decorations-a-M-Piotr- Szwedo-M-Robert-Biedron-Mme-Maya/ *13. sija Newsweekin parhaiden kaupunginjohtajien rankingissa (2017)https://www.newsweek.pl/polska/spoleczenstwo/ranking-prezydentow- miast-n15-2018-kto-jest-najlepszym-prezydentem/b4e9pdm/ *Homofobian vastaisen kampanjan myöntämä erityinen tasa-arvokruunu (2021)https://web.archive.org/web/20220623195850/https://kph.org.pl/korony- rownosci-2021-rozdane/ *Culture & Business Pride -festivaalin myöntämä Alan Turing LGBTIQ+ Awards Premio Especial -palkinto LGBTIQ+-ihmisten, heidän oikeuksiensa ja näkyvyytensä puolesta taistelemisesta (2022)https://web.archive.org/web/20220623200048/https://lagenda.org/programacion/alan- turing-lgtbiq-awards-2022-2022-tenerife-22246/ *The Parliament MEP Award monimuotoisuuden, osallisuuden ja sosiaalisen vaikutuksen kategoriassa panoksesta ja saavutuksista monimuotoisuuden ja osallisuuden edistämisestä kaikkialla Euroopassa (2023)https://www.mepawards.eu/winners-2023/ == Lähteet == == Aiheesta muualla == * Viralliset sivut * Luokka:Puolalaiset poliitikot Luokka:Puolalaiset europarlamentaarikot Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1976 syntyneet Luokka:Elävät henkilöt
Mänty (täsmennyssivu)

Mänty tarkoittaa seuraavia: * mänty eli metsämänty (Pinus sylvestris), mäntyjen sukuun kuuluva havupuulaji * männyt (Pinus), havupuusuku, johon kuuluu monia mäntylajeja * mäntykasvit (Pinaceae), havupuihin kuuluva kasviheimo * Mänty, Kalle Carlstedtin puupiirros == Henkilöt == Mänty on seuraavien suomalaisten henkilöiden sukunimi: * Kaarle Mänty (synt. Mäkilä, 1865–1937), kansanedustaja * Kari Mänty (s. 1948), toimittaja * Timo Mänty (s. 1960), yritysjohtaja * Jukka Mänty-Sorvari (s. 1963), muusikko * Minna Mänty- Sorvari, muusikko, juontaja, yrittäjä ja malli, Jukka Mänty-Sorvarin puoliso == Katso myös == * :Luokka:Mänty-yksilöt, useita mänty-yksilöitä Luokka:Luettelot henkilöistä sukunimen mukaan
Työnimi

Työnimi tai työnimike on jollekin työvaiheessa olevalle projektille, kuten elokuvalle, videopelille tai musiikkialbumille annettava väliaikainen nimi. Väliaikainen nimi muutetaan varsinaiseksi hieman ennen projektin julkaisua. ==Tunnettuja työnimiä== Työnimiä, joita käytetään tai on käytetty: === Elokuvat === *Lepäisit jo rauhassa, komisario Palmu, Waltarin viimeinen Palmu- käsikirjoitus ja Kassilan hautautunut projekti *Pekka ja Pätkä levottomina, toistaiseksi toteuttamaton Puupää-elokuvahanke *The Freak, Chaplinin viimeinen käsikirjoitus, tällä hetkellä lukittuna Sveitsissä *Confusion, Jacques Tatiin 1980-luvun alussa suunnittelema elokuvaa *Don Camillo en Amerique, toteutumattomaksi jäänyt Isä Camillo-elokuvahanke, tietävästi vailla käsikirjoitusta *The Short Night, Hitchcockin viimeinen, keskeneräinen projekti *Tigrero, Samuel Fullerin valmistumatta jäänyt elokuva *Mannerheim, suunniteltu suomalainen elokuva *Tintin seikkailut: Auringon temppeli (The Adventures of Tintin: Prisoners of the Sun), suunnitteilla oleva Tintti- elokuva *Pidättekö Ostereista, toistaiseksi toteutumaton uusi versio vanhasta versiosta *Rendel 2: Cycle of Revenge, Jesse Haajan keskeneräiseksi jäänyt Rendelin jatko-osa * Kuningas Nalin tarina, suunniteltu suomalainen 3D-animaatioelokuva * Juhannustyttö, Harri J. Panulan toteuttamaton elokuvaJuhannustyttö. IMDB. ===Kirjallisuus=== * Lesbot, ehdotus Charles Baudelairen runokokoelmalle Pahan kukat (1857) * Loppu hyvin, kaikki hyvin, työnimi Leo Tolstoin romaanille Sota ja rauha (1865–1869) * Hahmotelmia poliittisen taloustieteen kritiikiksi, työnimi Karl Marxin pääteokselle Pääoma (1867) * Burgundin vuosisata, työnimi Johan Huizingan teokselle Keskiajan syksy (1919) * Filosofinen kielioppi ja Sininen kirja, työnimiä Ludwig Wittgensteinin teokselle Filosofisia tutkimuksia (1953) * Sotaromaani, Väinö Linnan Tuntematon sotilas -teoksen käsikirjoitus (1954) * Rakennustyömaan arkea, työnimi Kalle Päätalon esikoisteokselle Ihmisiä telineillä (1957–1958) * Kartano, kirjailijan ehdotus nimeksi Juan Carlos Onettin romaanille Cuando ya no importe (Kun ei enää ole merkitystä, 1993). ===Arkkitehtuuri=== *Circulos, työnimi arkkitehti Pekka Vapaavuoren suunnittelemalle Kumu- taidemuseolle Tallinnassa. == Lähteet == ==Aiheesta muualla== Luokka:Editointi Luokka:Toteutumattomat suunnitelmat ja hankkeet Luokka:Elokuvaan liittyvät käsitteet
Kataja (täsmennyssivu)

Kataja tarkoittaa seuraavia: * kataja eli kotikataja (Juniperus communis), sypressikasvien heimoon kuuluva havupuu * katajat (Juniperus), sypressikasveihin kuuluva havupuusuku * Kataja, Inakarin kanssa yhteenkasvanut saari Perämeressä Suomen ja Ruotsin rajalla. ==Sukunimi== Kataja on seuraavien suomalaisten henkilöiden nimi: * Annamaija Kataja (1930–2015), aikakauslehtitoimittaja, Jaana-lehden päätoimittaja * Antti Kataja-Rahko (s. 1980), pesäpalloilija * Arttu Kataja (s. 1979), oopperalaulaja * Erkki Kataja (1924–1969), seiväshyppääjä * Hannu Kataja, päätoimittaja ja toimitusjohtaja * Heini Kataja-Kantola (s. 1968), kanttori, urkuri, kirjailija, runoilija ja säveltäjä * Ilmari Kataja (ent. Enroth, 1891–1967), vakuutusjohtaja ja varatuomari * Janne Kataja (s. 1980), viihde-esiintyjä * Jouko Kataja (1953–2018), jalkapallomaalivahti * Jukka Kataja (s. 1982), koripalloilija * Juulia Kataja (s. 2001), salibandymaalivahti * Kalle Kataja (1876–1918), Tampereen punakaartin naiskomppanian päällikkö ja puuvillatehtaan työmies * Kari Kataja (s. 1966), ampumahiihtäjä * Markku Kataja (s. 1966 tai 1967), fyysikko ja professori * Martti Kataja (oik. Martti Veikko Pekka Mustonen, 1909–1998), kirjailija * Pekka Kataja (s. 1961), perussuomalainen poliitikko ja murhayrityksen uhri * Pertti Kataja (s. 1942), Valkeakosken ent. kaupunginjohtaja, juristi * Ria Kataja (s. 1975), näyttelijä * Sampsa Kataja (s. 1972), poliitikko * Suvi Tuuli Kataja (s. 1987), käsikirjoittaja, ohjaaja ja äänisuunnittelija * Väinö Kataja (oik. Jurvelius, 1867–1914), kirjailija ja maanviljelijä. ==Katso myös== Aihepiiriin liittyvät myös seuraavat: * Joensuun Kataja, joensuulainen urheiluseura ** Kataja Basket Club, Joensuun Katajan koripallojaosto * Joutsenon Kataja, joutsenolainen urheiluseura * Kärsämäen Kataja, kärsämäkeläinen urheiluseura * Maskun Kataja, maskulainen urheiluseura * Olavi Kataja, Antti Sepän näyttelemä konstaapeli Reinikainen- televisiosarjassa. Luokka:Luettelot henkilöistä sukunimen mukaan
Elin Bruse

Elin Elisabeth Bruse-Gustavsson (6. lokakuuta 1883 Liljendal – 31. elokuuta 1970 Liljendal) oli suomalainen ruotsin kielellä kirjoittanut kirjailija. Brusen vanhemmat olivat kirvesmies, puuseppä Gustaf Bruse ja Edla Blomqvist. Hän kävi 1899 Porvoon kansanopiston ja 1900 Helsingin alakoulunopettajaseminaarin. Bruse toimi opettajana 1901–1902 Kruunupyyssä ja 1902–1909 Liljendalissa. Hän meni naimisiin 1909 maanviljelijä Otto Gustavssonin kanssa. Jäätyään leskeksi 1920 Bruse joutui vastaamaan yksin tilan ja kahden lapsen hoidosta. == Teoksia == * Hård mark blommar. Bro, Åbo 1943 * Systrarna på fadders : roman. Bro, Åbo 1946 == Lähteet == * * Itä- Uudenmaan kirjailijat : Elin Bruse Luokka:Suomenruotsalaiset kirjailijat Luokka:Vuonna 1883 syntyneet Luokka:Vuonna 1970 kuolleet
Leppä (täsmennyssivu)

Leppä voi tarkoittaa seuraavia: ==Yleisnimi== * lepät (Alnus), koivukasvien heimoon kuuluva kasvisuku ==Sukunimi== * Aleksi Leppä (s. 1994), kivääriampuja * Asta Leppä (s. 1965), toimittaja, kolumnisti ja tietokirjailija * Henry Leppä (s. 1947), jääkiekkoilija * Jari Leppä (s. 1959), maanviljelijä, Keskustan kansanedustaja ja ministeri * Jouko Leppä (s. 1943), painonnostaja * Juhani Leppä (s. 1948), juristi, Turun kaupunginjohtaja 1989–1995 * Lasse Leppä (s. 1983), Keski-Suomen hyvinvointialueen konsernipalveluiden toimialajohtajana * Leo Leppä (1893–1958), rovasti ja Kokoomuksen kansanedustaja * Perttu Leppä (s. 1964), elokuvaohjaaja * Sulho Leppä (e. Leppänen) (1878–1918), SDP:n kansanedustaja === Kuvitteellisia henkilöitä === * Antti Leppä, draamasarjassa Ex-onnelliset. Luokka:Sukunimet
Mäntynen

Mäntynen on suomalainen sukunimi. Huhtikuussa 2020 nimi oli Suomessa 1 520 henkilöllä. Tunnettuja nimenkantajia ovat: * Heimo Mäntynen, muusikko ja sovittaja * Irma Mäntynen (s. 1934), kiekonheittäjä * Jussi Mäntynen (1886–1978), kuvanveistäjä, professorin arvonimi * Mika Mäntynen (s. 1978), jalkapalloilija * Raimo Mäntynen (s. 1948), koripalloilija * Rauno (Tuomas) Mäntynen (1932–2024), taidemaalari ja pesäpalloilija, professorin arvonimi * Taru Mäntynen (myöh. Mäntynen-Laita, s. 1944), kuvanveistäjä * Tiitus Mäntynen (1894–1960), kapellimestari, fagottitaiteilija, kuoronjohtaja, musiikinopettaja * Tuure Mäntynen (s. 2000), jalkapalloilija == Lähteet ==
Teatterihelinät

Teatterihelinät oli harrastajateatteritapahtuma, joka järjestettiin vuodesta 1996 vuoteen 2016 kahden vuoden välein Posiolla eteläisessä Lapissa. Teatterihelinöissä teatterin harrastajat pääsivät viikonlopun aikana esiintymään yleisön lisäksi teatterialan ammattilaisraadille, joka antoi palautetta jokaisesta esityksestä. Tapahtuman järjestivät Lapin Nuorison liitto, Opintokeskus kansalaisfoorumi, Posion kunta ja Posion Näyttämö. Niiden muodostama teatteritoimikunta valitsi esitykset tapahtumaan. Esimerkiksi keväällä 2010 järjestettyihin kahdeksansiin Teatterihelinöihin myytiin 1300 pääsylippua, joka oli tapahtuman siihenastinen yleisöennätys.Tämä rikottiin kaksi vuotta myöhemmin 1400 lipulla. Näissä vuoden 2012 yhdeksänsissä Teatterihelinöissä nähtiin 13 esitystä, joista viisi oli syksyllä 2011 aloittaneen harrastajateatteriohjaajien täydennyskoulutuksen tulosta. ==Lähteet== == Aiheesta muualla == * Lapin Nuorison Liitto * Posion matkailu Luokka:Suomen teatteritapahtumat Luokka:Harrastajateatterit Luokka:Harrastustapahtumat Luokka:Posio
Koivunen

Koivunen voi tarkoittaa seuraavia: ==Suomalainen sukunimi== * Aatto Koivunen (1874–1928), Pispalan punakaartin päällikkö Suomen sisällissodassa * Aimo Koivunen (1917–1989), sotilas * Anna Koivunen (s. 2001), jalkapallomaalivahti * Anu Koivunen (s. 1967), mediatutkija, professori * Ari Koivunen (s. 1984), heavy metal- ja rocklaulaja * Brita Koivunen (myöh. Einiö, 1931–2014), iskelmälaulaja * Eetu Koivunen (s. 2004), jääkiekkoilija * Elmo Koivunen (s. 1994), kilpakävelijä * Ensio Koivunen (1930–2003), henkirikoksista tuomittu sarjamurhaaja * Esko Koivunen (s. 1927), koripalloilija, koripallovalmentaja ja -tuomari * Hannele Koivunen (o.s. Seitsonen, s. 1949), filosofian tohtori, dosentti ja neuvotteleva virkamies * Hannes Koivunen (1911–1990), nyrkkeilijä * Harri Koivunen (s. 1961), raviohjastaja ja -valmentaja * Hilma Koivunen, punakaartilainen * Jarmo Koivunen (s. 1950), jääkiekkoilija * Jarmo Koivunen (Kätsy, 1938–2023), graafinen taiteilija ja pilapiirtäjä * Jarno Koivunen (s. 1975), seiväshyppääjä ja valmentaja * Karo Koivunen (s. 1979), jääkiekkoilija * Lahja Koivunen (1898–1989), taidegraafikko ja -maalari * Leila Koivunen (s. 1971), yleisen historian professori * Matti Koivunen (1919–1997), poliitikko * Matti Koivunen (s. 1944), jääkiekkoilija * Olli Koivunen (s. 1995), raviohjastaja * Oskar Koivunen (1894–1984), lentäjä, yrittäjä ja yritysjohtaja, kauppaneuvos * Osmo Koivunen (1914–1970), keilaaja * Petro Koivunen (s. 1970), jääkiekkoilija, Karo Koivusen veli * Rudolf Koivu (ent. Koivunen, 1890–1946), taidemaalari, lastenkirjojen kuvittaja ja satukirjailija * Sakeus Koivunen (ent. Pesä, 1883–1918), kansalaissodan aikana julmuuksiin syyllistynyt vanginvartija * Sami Koivunen (s. 1987), lentopalloilija * Toni Koivunen (s. 1971), jääkiekkoilija * Tuulikki Koivunen Bylund (o.s. Koivunen, s. 1947), suomalaissyntyinen Ruotsin kirkon pappi, Härnosandin hiippakunnan piispa * Vesa Koivunen, Alajärven kaupunginjohtaja * Ville Koivunen (s. 2003), jääkiekkoilija * Visa Koivunen, signaalinkäsittelyn professori ==Muita== *Koivunen, Oskar Koivusen perustama auto-alan teknisen kaupan yritys
Proceratium google

Proceratium google on Brian L. Fisherin Madagaskarilta löytämä muurahaislaji. Fisher nimesi muurahaisen Google Earthin mukaan, koska Google Earth toi paljon apua hänen tutkimukseensa. Luokka:Muurahaiset
Kuusinen

Kuusinen voi tarkoittaa seuraavia: ==Sukunimi== Kuusinen on useimmissa tapauksissa nuorehko länsisuomalainen sukunimi, joskin tietoja nykyiseltä luovutetulta alueelta nimestä löytyy jo 1500-luvulta (vrt. esim. Virtanen). Kuusisia on asunut varsinkin Porissa, Tampereella, Hämeenlinnassa, Turussa, Jyväskylässä ja Seinäjoella. Vuonna 1906 Kuusiseksi vaihtuivat nimet Gröhn Sortavalassa, Granö Lammilla, Björk Konginkankaalla, Gröndahl Siikaisissa ja Fling Sysmässä.Pirjo Mikkonen, Sirkka Paikkala: Sukunimet * Aino Kuusinen, ent. Sarkola, o.s. Turtiainen, (1886–1970), kommunisti * Antti Kuusinen (s. 1996), jalkapallomaalivahti * Hertta Kuusinen (1904–1974), poliitikko * Jarl Kuusinen, Jarl Salin (1898–1974), koneenrakennuksen professori * Jorma Kuusinen (s. 1936), pastori ja kristillinen kirjailija, Suomen Vapaakirkon ent. kirkkokunnanjohtaja * Jorma Kuusinen (s. 1940), kasvatustieteen professori * Kalle Kuusinen (1889– 1980), kauppaneuvos ja suurlahjoittaja * Martti Kuusinen (1928–2001), suomalaissyntyinen, Venäjällä vaikuttanut sanakirjojen laatija, yliopistonopettaja ja tutkija * Otto Wille Kuusinen (1881–1964), poliitikko, joka loi suuren osan urastaan Neuvostoliitossa * Rami Kuusinen (1963–1996), musiikkitoimittaja ja -kustantaja * Reijo K. Kuusinen (1924–2008), yrittäjä ja yritysjohtaja, kauppaneuvos, Kalle Kuusisen poika * Seija Paakkola (nyk. Paakkola-Kuusinen, s. 1959), vuoden 1978 Miss Suomi, malli, laulaja ja showesiintyjä ==Muita== * Kuusinen, suomalainen vaatetusalan yritys * Kuusinen, myös Luotsi-Kuusinen, saari Kotkassa * Iso-Kuusinen, saari Rymättylässä * Vähä-Kuusinen, saari Paraisissa ==Lähteet== Luokka:Sukunimet
Esko Ervasti

Esko Pellervo Ervasti (22. joulukuuta 1921 Muhos – 7. marraskuuta 1977 Oulu) oli suomalainen opettaja ja kirjallisuustieteilijä. == Teoksia == * Suomalainen kirjallisuus ja Nietzsche. Turun yliopisto 1960 * Suuren haaksirikon aihe Aleksis Kiven tuotannossa. Turun yliopiston julkaisuja osa 1. Turku 1965 * Välivaihe, pomintoja suomalaisesta nykyepiikasta. 1967 * Kirje ennen ja jälkeen teoksessa Praha 21.8.1968 ; toim. Jaakko Okker. Tammi 1968 * Lukukirja 1 ; kirj. Esko Ervasti, Raija Ruusuvuori ; kuvitus Lars Jansson. 2. painos Tammi 1972 * Lukukirja 2 ; kirj. Esko Ervasti, Raija Ruusuvuori ; kuvitus Tove Jansson, Kari Suomalainen ja Teemu Lipasti. 4. painos Tammi 1973, 5. painos 1975 * Pentti Haanpää, kirjailija 1905-1955 ; kirj. Esko Ervasti, Helena Lassila. Pentti Haanpään seura, Oulu 1973 * Suomen kirjallisuushistoria ; kirj. Esko Ervasti, Pertti Karkama ; toim. Seija Laapio. Tammi 1973, 2. painos 1974 * Suomen kirjallisuushistoria 1 : lukemisto ; kirj. Esko Ervasti, Pertti Karkama ; toteutus Seija Laapio. Tammi 1973 * Suomen kirjallisuushistoria 2 : lukemisto ; kirj. Esko Ervasti, Pertti Karkama ; toteutus Seija Laapio. Tammi 1974 * Suomen kirjallisuushistoria 3 : lukemisto ; kirj. Esko Ervasti, Pertti Karkama. Tammi 1974 == Lähteet == * Luokka:Suomalaiset kirjallisuustieteilijät Luokka:Suomalaiset opettajat Luokka:Vuonna 1921 syntyneet Luokka:Vuonna 1977 kuolleet
Aliluutnantti Anton af Tengström

Aliluutnantti Anton af Tengström on Gustaf Wilhelm Finnbergin (1784–1833) vuonna 1826 maalaama öljyvärimaalaus, 85 × 66,5 cm. Maalauksessa kuvatun Anton af Tengströmin isä oli Jakob Tengström, joka oli Suomen ensimmäinen arkkipiispa. Teos kuuluu Ateneumin taidemuseon kokoelmaan, johon se on ostettu vuonna 1891. Muotokuvamaalaus Anton af Tengströmistä on esimerkki romantiikan ajan taiteesta. Maalauksessa korostuu värien voima ja kuvattavan persoonallisuus eivätkä enää pikkupiirteiset yksityiskohdat kuten vähän aikaisemmin vallalla olleessa kustavilaisessa taiteessa korostuivat. Muotokuvan malli sai surmansa Turkin sodassa Varnassa jouluaattona 1828. ==Lähteet== * Huusko, Timo: Gustaf Wilhelm Finnberg: Aliluutnantti Anton af Tengström. Teoksessa Ateneum-opas. Toim. Timo Huusko. 2007. s. 13. ==Aiheesta muualla== * Teos Suomen Kansallisgallerian sivuilla: Kokoelmat: Aliluutnantti Anton af Tengström. Luokka:Suomalaiset maalaukset Luokka:Ateneumin kokoelmat Luokka:Muotokuvamaalaukset
Mansikkatyttö

Mansikkatyttö () on taiteilija Nils Schillmarkin (1745–1804) noin vuonna 1782 maalaama öljyvärimaalaus, 92 × 70 cm. Maalauksen mallina on ollut aatelistyttö Ulrika Charlotta Armfelt. Teos kuuluu Ateneumin taidemuseon kokoelmaan, johon se on ostettu vuonna 1967. Maalauksessa huivipäinen tyttö seisoo tuohivakka kädessään talonpoikaistyyliset rakennukset taustanaan. Tuon aikaisesta kustavilaisesta viileästä maalaustavasta poiketen kuvassa on tummat ja lämpimät värit, kuten taivaan oranssi ja tumman siniharmaa väritys sekä synkän tumma versova pajunkanto tytön vieressä. Myös maisemassa on tummaa dramatiikkaa, jota vasten tytön sini-valkoinen ja sini-punainen vaatetus erottuu selvästi. Päässään punaposkisella tytöllä on musta huivi, jonka alla on punavalkoinen päähine. Skellefteåsta kotoisin ollut Schillmark maalasi Suomessa muotokuvia kiertelevänä maalarina eli konterfeijarina. Hän oli tullut Suomeen Viaporin rakennustöiden suomien tilausten ansiosta ja asettui Suomeen pysyvästi vuonna 1773. Ulrika Armfeltistä hän maalasi muotokuvan myös tämän aikuistuttua. Mansikkatyttö oli kuvattu vuonna 1987 julkaistussa suomalaisessa postimerkissä.Nils Schillmark, Mansikkatyttö postimerkki 1,70 markka Postimerkit.com. ==Lähteet== * Timo Huusko: ”Nils Schillmark: Mansikkatyttö”. Teoksessa Ateneum-opas, s. 12. Toim. Timo Huusko. 2007. ===Viitteet=== ==Aiheesta muualla== * Teos Suomen Kansallisgallerian sivuilla: Mansikkatyttö . Luokka:Suomalaiset maalaukset Luokka:Ateneumin kokoelmat
Malja-asetelma

Malja-asetelma on taiteilija Nils Schillmarkin noin vuosina 1795–97 maalaama öljyvärimaalaus öljyllä kankaalle, 77 × 107,5 cm. Maalauksen uskotaan olevan ns. ovenpäällyskuva, jollaisia suosittiin 1700-luvun lopun säätyläiskodeissa. Asetelman tilaajana pidetään maaherra Johan Herman Lodea. Teos kuuluu Ateneumin taidemuseon kokoelmaan, johon se on ostettu vuonna 1954. ==Maalaus== Maalauksessa kuvataan pöydän päällä olevia astioita. Malja, pullo ja neljä pikarilasia ovat tässä maalauksessa vaalean ruskealla pöydällä. Maljassa on punssibooli-juomaa ja sen vieressä on sitruuna, punssiboolin olennainen ainesosa, sekä irtonainen sitruunaviipale. Malja on Itä-Intian kauppakomppanian tuomaa kiinalaista posliinia. Se ja harvinainen herkku sitruuna ovat vaurauden merkkejä tuon ajan Suomesta. Maalauksen on uskottu olevan ovenpäällyskuva, mutta kehystettynä sitä on kuitenkin pidettävä itsenäisen asetelmamaalauksen lajityyppiin kuuluvana työnä. Heinolan maaherran residenssissä oli todistettavasti kaksi Schillmarkin tekemää maisemaa, jotka nekin ovat nykyään Ateneumissa. Maalauksessa oleva malja on Heinolassa. ==Lähteet== * Timo Huusko: Nils Schillmark: Malja-asetelma. Teoksessa Ateneum- opas. Toim. Timo Huusko. 2007. s. 11 ==Aiheesta muualla== *Teos Suomen Kansallisgallerian sivuilla: Kokoelmat: Malja-asetelma. Luokka:Suomalaiset maalaukset Luokka:Ateneumin kokoelmat Luokka:Asetelmat
Haapanen

Haapanen on suomenkielinen sukunimi. Tunnettuja nimenkantajia ovat: * Aatto Haapanen (1899–1976), kirjailija * Aimo Haapanen (1928–1988), poliitikko (SKDL) * Alexander Haapanen (1851–1936), kansakouluntarkastaja ja kouluneuvos * Alfred Haapanen (1874–1961), amerikansuomalainen pappi * Antero Haapanen (1854–1932), aseseppä ja kansanmuusikko * Arvo Haapanen (1900–1990), puutarhaopiston johtaja * Atso Haapanen (s. 1963), sota- ja tietokirjailija * August Vilhelm Haapanen (1891–1946), päätoimittaja ja Kotkan huoltojohtaja * Emmi Haapanen (1866–1947), näytelmäkirjailija * Erkki Haapanen (1944–2018), jääkiekkohuoltaja * Heikki Haapanen (1877–1944), pappi * Jaakko Haapanen (1932–2013), näyttelijä * Jalmari Haapanen (1882–1961), kansanedustaja (Maalaisliitto) * Kaarlo Haapanen (1918–1999), päätoimittaja ja kirjailija * Kaino Haapanen (1911–1986), poliitikko (SKDL) * Lauri Haapanen (1889–1947), painija * Liisa Haapanen, muusikko, toimittaja ja tapahtumatuottaja * Markus Haapanen (s. 1996), jääkiekkoilija * Mikko Haapanen (s. 1973), toimittaja ja juontaja * Pauliaukusti Haapanen (s. 1946), kuvataiteilija * Perttu Haapanen (s. 1972), säveltäjä * Saima Haapanen, ent. Hyökki (s. 1981), laulaja, säveltäjä ja sovittaja * Santeri Haapanen (1877–1957), Suomalaisen puolueen, myöh. Maalaisliiton * Sasu Haapanen (1905–1986), elokuvanäyttelijä * Satu Haapanen (s. 1969), Vihreän liiton poliitikko * Severi Haapanen (1887–1971), apteekkari, Haapasen huvilan rakennuttaja * Toivo Haapanen (1889–1950), kapellimestari ja musiikintutkija * Topias Haapanen (s. 1998), jääkiekkoilija * Tuomas Haapanen (1924–2024), viulisti, viulunsoiton opettaja, kapellimestari ja Sibelius-Akatemian rehtori * Tyyni Tuulio (ent. Haapanen-Tallgren, 1892–1991), kirjailija * Urpo Haapanen (1931–2002), äänilevytutkija * Väinö Haapanen (1898–1984), kauppias, yrittäjä ja yritysjohtaja, kauppaneuvos * Yrjö Haapanen (1907–1982), laulaja, elokuvanäyttelijä ja elokuvaohjaaja * Yrjö Haapanen (1917–1998), yritys- ja järjestöjohtaja, metsäneuvos * Vappu Salonen (o.s. Haapanen, 1929–2017), telinevoimistelija * U. W. Walakorpi (ent. Haapanen, 1886–1957), kirjailija ja toimittaja
Mrs. Heckford

Mrs Heckford (tunnetaan myös nimellä Miss Heckford) on taiteilija Isak Wacklinin (1721–1758) vuonna 1757 maalaama öljyvärimaalaus, 76,5 × 63,5 cm. Maalaus on Suomen merkittävin rokokoo-muotokuva ja lähes ainoa suomalainen tämän tyylisuunnan edustaja. Teos on poikkeuksellinen myös Wacklinin tuotannossa, jota yleensä leimaa rokokoo-väriskaalaa tummempi väriasteikko. Mutta taiteilija tunnetaan juuri muotokuvamaalarina. Teos kuuluu Ateneumin taidemuseon kokoelmaan, johon se on lahjoitettu vuonna 1921. ==Maalaus== Mrs Heckford on maalattu käyttäen vaaleaa vihreää, roosaa ja keltaista sävyjä näiden eri väriasteikosta. Mallin, joka on pukeutunut rokokoo-aikaiseen vaatetukseen, taustalla on usvainen maisema lahoavine puunrunkoineen. ==Maalauksen historiaa== Maalaus löydettiin 1920-luvulla Lontoosta. Wacklinin tiedetään kuitenkin työskennelleen Tukholmassa ja Kööpenhaminassa. Mrs Heckfordilla on yhteneväisiä piirteitä Englannin 1700-luvun maisemataustaisiin muotokuviin. Näiden vaikutteiden tuojana pidetään tukholmalaista taidemaalari Lorens Paschia, joka asui pitkään Englannissa. ==Lähteet== * Anja Olavinen: Isak Wacklin: Mrs Heckford. Teoksessa Ateneum-opas. Toim. Timo Huusko. 2007. s.10 ==Aiheesta muualla== * Maalaus Suomen Kansallisgallerian sivuilla Luokka:Suomalaiset maalaukset Luokka:Rokokoo Luokka:Ateneumin kokoelmat Luokka:Muotokuvamaalaukset
Kyriákos Papadópoulos

Kyriákos Papadópoulos (; s. 23. helmikuuta 1992 Kateríni) on kreikkalainen jalkapalloilija. Hän edustaa Saksan Bundesliigassa pelaavaa Bayer 04 Leverkusen -joukkuetta. Papadópoulos pelaa topparina tai alimpana keskikenttäpelaajana. Papadópoulos on pelannut aiemmin Schalkessa ja kreikkalaisessa Olympiakos FCssä. == Lähteet == * http://www.transfermarkt.co.uk/en/kyriakos- papadopoulos/profil/spieler_58489.html ===Viitteet=== Luokka:Elävät henkilöt Luokka:Kreikkalaiset jalkapalloilijat Luokka:Vuonna 1992 syntyneet
Kaiku (veistos)

Kaiku on Ville Vallgrenin vuonna 1887 veistämä marmoriveistos ja Vallgrenin läpimurtoteos. Ville Vallgren oli omimmillaan runollisten ja aistillisten aiheiden parissa, joissa ihmishahmo usein yhdistyy luontoon ja sen ilmiöihin. Kaiku-veistoksessa poika kuuntelee keskittyneesti käsi korvallaan. Hänen olemuksessaan on luonnonlapsen tunnelmaa ja rokokoonomaista suloutta. Pehmeä asento kertoo istuvan pojan rentoutuneisuudesta hänen koko olemuksen kuitenkin keskittyessä yhteen asiaan. Istuinalustanaan hänellä on murattien koristama kanto. Kaiku on tehty nuoren Vallgrenin uran alkuvaiheessa, jolloin hän teki muitakin poika-aiheisia veistoksia. Myöhemmin hän tuli tunnetuksi naisia kuvaavista veistoksista, kuten Havis Amanda. ==Veistoksen vaiheita== Veistos oli esillä kipsisenä Pariisin Salongissa vuonna 1886, jossa se sai kunniamaininnan. Tämän jälkeen taiteilijalta tilattiin teos marmorisena. Teos kuuluu Ateneumin taidemuseon kokoelmaan, johon se on saatu Eversti Hugo Standertskjöldin testamenttilahjoituksena vuonna 1931. ==Lähteet== * ==Aiheesta muualla== *Kaiku Suomen Kansallisgallerian sivulla Luokka:Suomen patsaat ja veistokset Luokka:Ateneumin kokoelmat Luokka:Ville Vallgrenin veistokset
Morsiamen laulu

Morsiamen laulu on taidemaalari Gunnar Berndtsonin (1854–1895) kuuluisin teos. Se on maalattu öljyvärein kankaalle, kooltaan 66 × 82,5 cm ja valmistunut vuonna 1881. Teos kuuluu Ateneumin taidemuseon Antellin kokoelmiin, johon se on tallennettu vuonna 1893. __notoc__ ==Maalaus== Maalaus kuvaa hääseuruetta ruokailemassa. Morsian seisoo tässä maalauksessa laulamassa jälkiruokamaljan aikana pöytävieraiden istuessa paikoillaan. Maalauksessa on kuvattu tarkoin kankaita ja muita yksityiskohtia, astioita, ihmisten piirteitä ja sisustusta. Morsiamen laulun toteutuksessa näkyy Berndtsonin perehtyminen ihmisasujen maalaukseen. Hän maalaa tähän maalaukseen ilmeikkäitä ihmisiä juhlahetkellä, luoden inhimillisen tilannekuvan joka on kuvattu herkän myönteisesti morsiamen vanhempien ja sulhasen ollessa uppoutuneena kuuntelemaan morsiamen laulua. Käsittelytavassa näkyy myös tuolloin ajankohtaistuneen ulkoilmamaalauksen vaikutuksia. Seinien syvä vihreys ja huoneen verhojen rento roikkuminen yhdistettynä ihmisten vaatetusten syvän valkoiseen ja mustaan väriin luovat maalaukseen rehevää vaikutelmaa. ==Historiaa== Kyseessä on lavastettu tilanne, jossa maalauksen malleina oli taiteilijan ystäviä kuten Ville Vallgren oikealla, Karl Wetterhof, Casper Wrede ja Aukusti Uotila vasemmalla. Morsiamen mallina oli pariisilainen malli Antonia Bonjean. Gunnar Berndtson oli opiskellut Pariisissa historiamaalari Jean-Léon Gérômen johdolla, mutta suuremman vaikutuksen häneen teki etenkin Ernst Meissonier, joka oli erikoistunut pukujen ja historiallisten ympäristöjen kuvaamiseen. Morsiamen laulu huomioitiin ranskalaisessa lehdistössä kuten myös Berndtson. Hän esimerkiksi pääsi seuraavana vuonna Le Monde Illustrèn taiteelliseksi avustajaksi Egyptin matkalle. Aatelisen taustan ja kotikasvatuksen omaavana hän muutoinkin sopeutui monia suomalaistaustaisia kollegoitaan paremmin ranskalaiseen kulttuurielämään. ==Lähteet== * Timo Huusko: Gunnar Berndtson: Morsiamen laulu. Teoksessa Ateneum-opas. Toim. Timo Huusko. 2007. s. 32 Nettiversio: ==Aiheesta muualla== *Morsiamen laulu Suomen Kansallisgallerian sivulla Luokka:Suomalaiset maalaukset Luokka:Ateneumin kokoelmat
Raita (täsmennyssivu)

Raita voi tarkoittaa seuraavia: * raita, pitkänomainen, kapeahko tietyn värinen alue jollakin pinnalla * raita (Salix caprea), pajukasveihin kuuluva kasvi * Raita, suomenkielinen naisen etunimi * raita, intialainen jogurtista valmistettu ruoan lisuke * raita, musiikkikappale __NOTOC__ == Henkilöitä == === Etunimi === * Raita Karpo (1941–2023), laulaja === Sukunimi === * Antti Raita (1883–1954), pankkimies ja kunnallisneuvos * Antti Raita (1883–1968), maantiepyöräilijä * Eino Raita (1903–1970), teatteriohjaaja, -johtaja ja näyttelijä, Valli Raidan puoliso, Marjatta Raidan isä * Henna Raita (s. 1975), alppihiihtäjä * Marjatta Raita (1944–2007), näyttelijä, Eino ja Valli Raidan tytär * Mikko Raita, miksaaja, äänittäjä, tuottaja, kitaristi, basisti ja laulaja * Reima Raita (1918–1999), yritysjohtaja, kauppaneuvos * Sven Raita (1914–1984), valokuvaaja * Teemu Raita (s. 1974), lauluntekijä, laulaja, kirjoittaja ja näyttelijä * Toivo Raita (1893–1933), kirjailija * Valli Raita (1905–1977), näyttelijä, Eino Raidan puoliso, Marjatta Raidan äiti == Muita == * Raita Sport Areena, Oulaisissa sijaitseva jäähalli Luokka:Sukunimet
Raitala

Raitala on muun muassa seuraavien suomalaisten henkilöiden sukunimi: * Anssi Raitala (s. 1975), pesäpalloilija * Jukka Raitala (s. 1988), jalkapalloilija * Raili Raitala (s. 1978), näyttelijä * Santtu Raitala (s. 1991), raviohjastaja * Tuukka Raitala (s. 1985), freelancenäyttelijä ja tv-juontaja
This Is the Night

This Is the Night voi viitata: == TV ja elokuvat == * Yö on meidän (engl. This is the Night), komediaelokuva vuodelta 1932 == Musiikki == * This Is the Night (albumi), Riki Sorsan albumi vuodelta 1984 * "This Is the Night", Clay Aikenin kappale vuodelta 2003 * "This Is the Night", Kurt Callejan kappale, joka edusti Maltaa Eurovision laulukilpailussa vuonna 2012 * "This Is the Night", vuonna 1993 julkaistu kappale The Then albumilta Dusk
Raitanen

Raitanen voi viitata seuraaviin: ==Sukunimi== * Albert Raitanen (1886–1918), SDP:n kansanedustaja * Jari Raitanen (s. 1965), koripalloilija * Jukka Raitanen (1947–2019), laulaja, säveltäjä ja sanoittaja * Kustaa Adolf Raitanen (1837–1892), maanviljelijä ja valtiopäivämies * Lassi Raitanen (s. 1994), jääkiekkoilija * Maija Liukkonen, o.s. Raitanen (s. 1956), jalkapalloilija, jalkapallovalmentaja ja hammaslääkäri * Oskari Raitanen (s. 1989), laskettelija * Patrik Raitanen (s. 2001), jalkapalloilija * Pentti Raitanen (1956–2017), pituushyppääjä * Rauli Raitanen (s. 1970), jääkiekkoilija * Remu Raitanen (s. 1997), koripalloilija * Tiina Raitanen (s. 1983), kuvanveistäjä * Topi Raitanen (s. 1996), estejuoksija ja suunnistaja ==Muita== * Jukka Raitanen, Jukka Raitasen musiikkialbumi vuodelta 1990. Luokka:Sukunimet
Pervomaisk (täsmennyssivu)

Pervomaisk (suom. toukokuun ensimmäinen) voi viitata muun muassa seuraaviin: * Pervomaisk (), noin 70 000 asukkaan kaupunki Ukrainan Mykolajivin alueella. * Pervomaisk (), noin 40 000 asukkaan kaupunki Ukrainan Luhanskin alueella. * Pervomaisk (), runsaan 14 000 asukkaan kaupunki Venäjän Nižni Novgorodin alueella.
Novomoskovsk (täsmennyssivu)

Novomoskovsk voi viitata muun muassa seuraaviin: * Novomoskovsk (), noin 130 000 asukkaan kaupunki Venäjän Tulan alueella. * Novomoskovsk (), noin 70 000 asukkaan kaupunki Ukrainan Dnipropetrovskin alueella.
Savage Streets

Savage Streets on vuonna 1984 ensi-iltansa saanut toimintaelokuva. Elokuvan pääosia esittävät Linda Blair, Linnea Quigley, John Vernon, Robert Dryer, Johnny Venocur, Sal Landi, Scott Mayer, Debra Blee, Lisa Freeman, Marcia Karr ja Luisa Leschin. Elokuvan on ohjannut Danny Steinmann. Blair voitti Razzie- palkinnon huonoimmasta naispääosasta. == Juoni == Tyttöjengin pomo (Blair) kostaa kuuromykän sisarensa raiskauksen kilpailevalle jengille. == Arvioita == Video-oppaassa vuodelta 1994 Sam Inkinen pitää elokuvaa ”iskukykyisenä esimerkkinä 1980-luvulla tuotetusta videopaskasta” ja antaa sille tähtien sijasta pommin, mikä vastaa sanallista arviota ”täysin epäonnistunut tekele”. VideoHound’s Golden Movie Retriever löytää eksploitaatiomaisen pitkitetyn raiskauskohtauksen ulkopuolelta myös ”suttuisella tavalla viihdyttäviä” jaksoja."Savage Streets." VideoHound's Golden Movie Retriever. Gale, 2008. Viitattu 7.11.2016 palvelusta HighBeam Research (vaatii tilauksen). == Lähteet == == Aiheesta muualla == * * * Luokka:Vuoden 1984 yhdysvaltalaiset elokuvat Luokka:Yhdysvaltalaiset toimintaelokuvat
Super Bowl XXVII

Super Bowl XXVII oli järjestyksessään 27. Super Bowl. Vastakkain pelasivat Buffalo Bills ja Dallas Cowboys. Ottelu pelattiin Rose Bowl -stadionilla Pasadenassa, Kaliforniassa 31. tammikuuta 1993. Dallas Cowboys voitti pistein 52–17. == Aiheesta muualla == * Super Bowlin viralliset sivut Super Bowl 27 Super Bowl 27 Super Bowl 27 Luokka:Vuoden 1993 amerikkalainen jalkapallo
Jeremy Lin

Jeremy Shu-How Lin (; s. 23. elokuuta 1988 Palo Alto, Kalifornia) on yhdysvaltalainen koripalloilija, pelipaikaltaan pelintekijä. Hän on pelannut pääosin NBA:ssa vuodesta 2010 lähtien. Linin myötä yllättäen parantuneet New York Knicksin peliotteet vuonna 2012 muodostivat Linsanity-nimisen ilmiön. Vuonna 2019 Lin voitti Toronto Raptorsissa NBA:n mestaruuden. == NBA-ura == Harvardin yliopistossa yliopistokoripalloa pelannut Lin ilmoittautui vuoden 2010 NBA:n varaustilaisuuteen, jossa mikään joukkue ei kuitenkaan valinnut häntä. Hän teki saman vuoden heinäkuussa vapaana pelaajana sopimuksen Golden State Warriorsin kanssa. Warriors vapautti Linin sopimuksestaan ennen työsulun takia viivästyneen kauden 2011–2012 alkua, jolloin New York Knicks päätti hankkia hänet riveihinsä. Hän nousi suuren yleisön tietoisuuteen ottelussa New Jersey Netsiä vastaan heitettyään 25 pistettä, ja toistaen suorituksensa heti seuraavassa ottelussa Utah Jazzia vastaan, jossa saldoksi tuli 28 pistettä, kahdeksan syötön lisäksi. Linistä tuli kauden 2011–2012 loputtua rajoitettu vapaa pelaaja. Hän allekirjoitti kolmivuotisen, 25 miljoonan dollarin sopimuksen Houston Rocketsin kanssa, johon Knicks sai halutessaan vastata samanlaisella tarjouksella. Knicks kuitenkin päätti hankkia Portland Trail Blazersistä toisen pelintekijän Raymond Feltonin, ja antoi edellisen kauden komeetan vaihtaa seuraa. Heinäkuussa 2015 Lin siirtyi Charlotte Hornetsiin,http://www.nba.com/hornets/hornets-sign-free-agent-guard-jeremy-lin heinäkuussa 2016 Brooklyn Netsiin,https://www.nba.com/nets/news/2016/07/07/brooklyn-nets-sign-jeremy-lin heinäkuussa 2018 Atlanta Hawksiinhttps://www.nba.com/nets/news/2018/07/13/brooklyn-nets-complete-trade- with-atlanta-hawks ja helmikuussa 2019 Toronto Raptorsiin. Raptors voitti vuonna 2019 NBA:n mestaruudenhttps://www.espn.com/nba/recap?gameId=401134820. == Maajoukkueura == Linin vanhemmat muuttivat 1970-luvulla siirtolaisiksi Yhdysvaltoihin Taiwanista. Liniä on useampaan otteeseen kosiskeltu pelaamaan sekä Kiinan että Taiwanin maajoukkueeseen. Taiwanin koripalloliitto valitsikin hänet vuoden 2011 Aasian mestaruuskilpailuihin alustavaan 24 pelaajan joukkueeseensa, mutta jätti tämän pois lopullisesta ryhmästä polvivammaan vedoten. == Lähteet == == Aiheesta muualla == * Profiili NBA.comissa Luokka:Yhdysvaltalaiset koripalloilijat Luokka:Vuonna 1988 syntyneet Luokka:Elävät henkilöt Luokka:Amerikankiinalaiset
Märät säpikkäät

Märät säpikkäät (pohjoissaamen kielellä Njuoska Bittut) on suomalainen viihde- ja komediasarja, jossa saamelaisneidot Suvi West ja Anne-Kirste Aikio saapuvat Lapista Helsinkiin ja tutkivat helsinkiläisyyttä erilaisista näkökulmista. Sarja sisältää haastatteluja, sketsejä sekä parodioituja musiikkivideoita, joissa on sanoitettu suomalaisia hittejä uudelleen pohjoissaameksi. Sarjan käsikirjoituksesta ovat vastanneet pääosanesittäjät Suvi West ja Anne Kirste Aikio sekä Veera Ikonen. Pääohjaajana toimi Oskari Sipola. Joulukuun puolivälissä 2011 sarja keräsi huomiota jo ennen alkamistaan julkaisemalla musiikkivideon Leivänmuruseni. Kappale on pohjoissaamenkielinen parodia Jenni Vartiaisen hitistä Missä muruseni on. Linkki levisi yhteisöllisissä viestimissä sekä lehtien verkkosivuilla, ja pian videolla oli YouTubessa yli 100 000 katsojaa. Märkien säpikkäiden kirjoittama kirja Saamelaisten käyttöopas ilmestyi vuonna 2014. == Ensimmäinen tuotantokausi == Jakso Nimi Ensiesitys Uusinta 1\. Saapuminen Helsinkiin 12. tammikuuta 2012 15. tammikuuta 2012 2\. Muoti ja kauneus 19. tammikuuta 2012 22. tammikuuta 2012 3\. Miesten sielunmessu 26. tammikuuta 2012 29. tammikuuta 2012 4\. Elämäntapa 2. helmikuuta 2012 05. helmikuuta 2012 5\. Suvi ja Kirste ja vähemmistöt 9. helmikuuta 2012 12. helmikuuta 2012 6\. Piireissä 16. helmikuuta 2012 19. helmikuuta 2012 7\. Suvi ja Kirste treffeillä 23. helmikuuta 2012 26. helmikuuta 2012 8\. Aktivistit 1. maaliskuuta 2012 4. maaliskuuta 2012 == Toinen tuotantokausi == Jakso Nimi Ensiesitys 1\. Kuolemansynti: Suorittamisen kiima 14. huhtikuuta 2013 2\. Kuolemansynti: Homostelun hinta 21. huhtikuuta 2013 3\. Kuolemansynti: Vauvahössötys 28. huhtikuuta 2013 4\. Kuolemansynti: Eläimiin sekaantuminen 5. toukokuuta 2013 5\. Kuolemansynti: Nainen kännissä 12. toukokuuta 2013 6\. Kuolemansynti: Rakkaudella mässäily 19. toukokuuta 2013 7\. Kuolemansynti: Tissikateus 26. toukokuuta 2013 8\. Kuolemansynti: Perseilyturismi 2. kesäkuuta 2013 9\. Kuolemansynti: Kulttuurijunttius 9. kesäkuuta 2013 10\. Kuolemansynti: Nobodius 16. kesäkuuta 2013 == Lähteet == == Aiheesta muualla == * Märät säpikkäät Facebook-sivu * Kantri: Märät säpikkäät esittelee saamelaisuutta huumorilla * Mesta.net: Märät säpikkäät kertoo saamelaisuudesta kieli poskessa . * Suvi West laittaa itsensä likoon: Sähäkkä neiti Saamenmaalta. Kainuun sanomat 6.2.2012. * Jouko Huru: Nuoret saamelaisnaiset nauravat itselleen. Kansan uutiset 8.1.2012. * Ville Koivuniemi: Tuntematon saamelainen . Oulun ylioppilaslehti 2/2012. * Manu Haapalainen: Kymmenen tuopin haastattelu: Märät säpikkäät. Sylvi 14.5.2013. Luokka:Suomalaiset komediasarjat Luokka:Viihdeohjelmat Luokka:Saamelainen media Luokka:Yle TV2:n televisio-ohjelmat
Monalisa (lehti)

Monalisa oli suomalainen naistenlehti, jota julkaistiin kuukausittain vuodesta 1959 tammikuuhun 1976, jolloin se sulautettiin Eeva-lehteen. Lehden perusti vasemmistolehdissä uransa aloittanut Sirkka-Liisa Lähteenoja yhdessä Lahden Kirjapaino Oy:n kanssa. Hän toimi lehden päätoimittajana ja eräässä vaiheessa myös kustantajana vuoteen 1974, jolloin päätoimittajaksi kutsuttiin suosittu tv-kasvo Teija Sopanen. Julkkispainotteinen Monalisa onnistui 1960-luvun kuluessa löytämään oman, joskin melko pienen lukijakuntansa lähinnä kaupunkilaisista työväestöön kuuluvista nuorista naisista. Rautatiekirjakaupan irtonumeromyynnissä Monalisa oli vuonna 1963 sijalla 53, mutta vuonna 1973 jo sijalla 12. Lehdessä työskentelivät ja sitä avustivat monet sittemmin tunnetuiksi tulleet nimet, kuten kirjailija Kristina Carlson, valokuvaaja Leena Saraste ja psykologi Pehr Charpentier. Vuonna 1973 Lähteenoja myi Monalisan Kustannus Oy Williamsille, mutta jatkoi lehden päätoimittajana kunnes seuraavana vuonna hänen paikalleen kutsuttiin tv-kuuluttaja Teija Sopanen. A-lehdet osti Williamsin 1975, ja seuraavana vuonna Monalisa ja Eeva sulautettiin Uudeksi Eevaksi. ==Lähteet== Luokka:Suomalaiset naistenlehdet Luokka:Ilmestymästä lakanneet suomalaiset aikakauslehdet